
Vă înaintăm, alăturat, raportul asupra proiectului de Lege pentru aprobarea Contractului de finanțare – Investiții prioritare în domeniul siguranței rutiere în România – dintre România și Banca Europeană de Investiții, semnat la București la 15 decembrie 2022 și la Luxemburg la 19 decembrie 2022, trimis Comisiei pentru buget, finanțe și bănci spre dezbatere pe fond, cu adresa nr. PLx 6/2023 din 1 februarie 2023, Camera Deputaților fiind prima Cameră sesizată. 
În raport cu obiectul și conținutul său, proiectul de Lege face parte din categoria legilor ordinare.


VICEPREŞEDINTE,

Marius-Horia ȚUȚUIANU

RAPORT

asupra proiectului de Lege pentru aprobarea Contractului de finanțare – Investiții prioritare în domeniul siguranței rutiere în România – dintre România și Banca Europeană de Investiții, semnat la București la 15 decembrie 2022 și la Luxemburg la 19 decembrie 2022

În conformitate cu prevederile art. 95 din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, cu proiectului de Lege pentru aprobarea Contractului de finanțare – Investiții prioritare în domeniul siguranței rutiere în România – dintre România și Banca Europeană de Investiții, semnat la București la 15 decembrie 2022 și la Luxemburg la 19 decembrie 2022. 
	Conform prevederilor art.75 din Constituția României, republicată, și ale art.92 alin. (8) punctul 1  din Regulamentul Camerei Deputaților, republicat,  Camera Deputaților este prima Cameră sesizată.
La dezbaterea proiectului de Lege s-a avut în vedere avizul favorabil al Consiliului Legislativ.
Proiectul de Lege supus dezbaterii vizează aprobarea Contractului de finanţare - Investiţii prioritare în domeniul siguranţei rutiere în România - dintre România şi Banca Europeană de Investiţii, semnat la Bucureşti la 15 decembrie 2022 şi la Luxemburg la 19 decembrie 2022, în valoare de 50 milioane de euro. Autoritatea căreia i se deleagă integral responsabilitatea pentru realizarea proiectului „Investiţii prioritare în domeniul siguranţei rutiere în România” este Ministerul Transporturilor şi Infrastructurii, implementarea  Proiectului fiind asigurată de  Ministerul Transporturilor şi Infrastructurii prin Compania Naţională de Administrare a Infrastructurii Rutiere - S.A., în calitate de agenţie de implementare. Ministerul Finanţelor încheie cu Ministerul Transporturilor şi Infrastructurii şi CNAIR - S.A. un acord subsidiar prin care se stabilesc drepturile şi obligaţiile părţilor în implementarea Proiectului şi aplicarea prevederilor Contractului de finanţare. Potrivit expunerii de motive, proiectul constă în investiţii în:  6 locaţii potrivite pentru pasaje supra/subterane, 40 de locaţii în care se recomandă construirea de sensuri giratorii, precum şi 43 de locaţii în care se recomandă măsuri de canalizare/semnalizare.
Membrii Comisiei au examinat proiectul de lege menționat mai sus, în ședința din data de 7 februarie 2023.
La lucrările Comisiei pentru buget, finanțe şi bănci deputații şi-au înregistrat prezența conform listei de prezență.
La dezbaterea proiectului de Lege au participat, în calitate de invitați,  domnul Alin Chitu, secretar de stat în Ministerul Finanțelor și domnul Gábor Sándor, secretar de stat în Ministerul Transporturilor și Infrastructurii.  
În urma examinării proiectului de Lege şi a opiniilor exprimate, deputații prezenți la ședință au hotărât cu unanimitatea voturilor exprimate, să propună plenului Camerei Deputaţilor un raport de adoptare a proiectului de Lege pentru aprobarea Contractului de finanțare – Investiții prioritare în domeniul siguranței rutiere în România – dintre România și Banca Europeană de Investiții, semnat la București la 15 decembrie 2022 și la Luxemburg la 19 decembrie 2022, în forma prezentată de Guvern.
Întrucât la momentul depunerii proiectului de lege spre dezbatere și adoptare în Camera Deputaților, dintr-o eroare materială, în traducerea în limba română a Contractului de finanțare au fost observate niște neconcordanțe de numerotare ale unor puncte și subpuncte, în raport cu Contractul de finanțare în limba engleză, versiunea în limba română a Contractului de finanțare a fost înlocuită ulterior, în original. 
Varianta corectă, în original, a acestui Contract se regăsește anexată la prezentul raport.
În raport cu obiectul și conținutul său, proiectul de Lege face parte din categoria legilor ordinare.


	VICEPREŞEDINTE,

Marius-Horia ȚUȚUIANU

	SECRETAR,

Iulius Marian FIRCZAK

Șef serviciu,
Giorgiana Ene

Consilier parlamentar,
Valentina Rotaru

